Document ID: /roh_data/filtered/fineweb-2-filterrobots_roh.jsonl.gz/54627

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
|Persunas d'instrucziun da la pratica / Persunas d'instrucziun|
|Mediateca|
|Linguas|
|Plan d’instrucziun 21|
|Program da curs furmaziun cuntinuada|
|Links nizzaivels|
|Arrivar|
|Entrar|
|Purschida da la scola auta|
Co ed enfin cura stoss jau m’annunziar per in semester da mobilitad?
Uschespert che las plazzas a diposiziun vegnan communitgadas, pon ins s’annunziar per in semester da mobilitad giavischà. I fa senn d’inditgar anc ina segunda schelta, en cas che l’emprima schelta na stess betg pli a disposiziun. L’annunzia vegn fatga en scrit cun in dossier d’annunzia. Ils termins d’annunzia vegnan communitgads cun la publicaziun. Per regla vegn la publicaziun fatga al cummenzament da l’onn chalendar.
Tge documents stoss jau metter en mes dossier d’annunzia e tge stat scrit en mia brev da motivaziun?
Il dossier d’annunzia sto cuntegnair ina brev da motivaziun ed in curt curs da vita sco er ina copia dals diploms linguistics. En la brev da motivaziun vegn descrit pertge ch’ins è gist sa decidì per la scola auta elegida, tge interess e motivaziun ch’ins ha en reguard al semester ospitant e tge premissas ch’ins ha per in studi da mobilitad. Indicaziuns pertutgant las enconuschientschas linguisticas èn medemamain impurtantas per il proceder d’elecziun. Tut tenor scola ospitanta sto la brev da motivaziun vegnir scritta en la lingua correspundenta.
Hai jau dretg sin in stipendi da mobilitad? Quant aut è il stipendi?
En connex cun il Swiss European Mobility Programms (SEMP) stattan a disposiziun annualmain stipendis per sustegnair studis da mobilitad a scolas autas europeicas (ERASMUS-Scolas autas da partenari). Studentas e students survegnan ca. fr 300.– per mais.
Poss jau frequentar in praticum durant il semester da mobilitad?
Sche Vus As decidais per in semester ospitant a Bulsaun, vegn il praticum organisà tras la SAPGR en collavuraziun cun las scolas da cooperaziun al lieu. En cass ch’ins frequenta il semester a l’exteriur tar in’autra scola auta ospitanta, vegn la Partiziun furmaziun da la pratica professiunala a chattar ina soluziun individuala.
Tge è in learning agreement?
Il learning agreement è ina cunvegna da studi. En quella vegnan notads ils moduls e las occurrenzas che duain vegnir frequentads a la scola auta ospitanta. La cunvegna è obliganta e vegn suttascritta da la studenta/dal student, da la persuna responsabla da la SAPGR e da la scola auta ospitanta.
Tge è in certificate of attendance?
Il certificate of attendance è ina conferma da studi. En quella conferma vegnan notads tut ils moduls frequentads e las prestaziuns fatgas a la scola auta ospitanta.
Tge è in transcripts of records?
Il transcripts of records è ina survista da modul da las occurrenzas frequentadas. Ella vala sco conferma uffiziala ch’ils moduls en il learning agreement èn vegnids frequentads cun success.
Ston singuls moduls u cumprovas da prestaziun vegnir prendids suenter?
Quai n’è per regla betg il cas. Per singuls moduls obligatorics che vegnan mo manads tras en il terz semester datti la pussaivladad d’ina incumbensa da cumpensaziun. L’emna da studi «Lingua e cultura» che vegn manada tras tut tenor segunda lingua en il terz semester, po u vegnir frequentada gia avant il semester ospitant u prendida suenter en il 3. onn da studi. Vegn il semester ospitant frequentà en il territori da la segunda lingua elegida, è la studenta u il student dispensà da l’emna da studi.
Quantas occurrenzas stoss jau frequentar a la scola auta ospitanta?
Il dumber dals moduls u da las occurrenzas che vegnan frequentads a la scola auta ospitanta, vegnan notads en il learning agreement. Tgi che sa decida per in semester da mobilitad fixescha avant il cumenzament dal semester cun la SAPGR, tge moduls che vegnan frequentads a la scola auta ospitanta. La studenta / il student notescha ils puncts ECTS che pon vegnir quintads vitiers suenter ch’ella/ch’el ha frequentà l’occurrenza cun success. Per regla frequent’ins a la scola auta ospitanta occurrenzas cun 25 fin 30 puncts ECTS.
Quants puncts ECTS dal semester ospitant vegnan quintads a la SAPGR?
Per regla vegnan quintads suenter la retschavida da la conferma da studi (certificate of attendance) per in semester ospitant pauschal 30 puncts ECTS.
Co chat jau in alloschi en il pajais ospitant?
I dat differentas pussaivladads. La pli simpla via è da s’infurmar tar autras studentas/auters students che han frequentà in semester ospitant a la medema scola auta ospitanta. Intginas scolas autas porschan chombras a fit, tar autras scolas autas pon ins s’annunziar per ina chombra en ina chasa da dimora da studentas/students. Per regla chattan ins sin las websites da las scolas autas infurmaziuns davart pussaivladads d’alloschi u tips co ch’ins po chattar il meglier in alloschi.
Tge stoss jau consegnar a la fin dal semester da mobilitad a la SAPGR?
A la fin dal semester ospitant, quai vul dir il pli tard cun il cumenzament dal 4. semester, ston ils suandants documents vegnir inoltrads, resp. chargiads sin la plattafurma Mahara:
|20.03.20 - Information 2 Abteilung Weiterbildung zu Corona|
|20.03.20 - Medienmitteilung: Studieren und Forschen auf Distanz an den Hochschulen und der Höheren Fachschule im Kanton Graubünden|
|13.03.20 - Verlagerung des Präsenzunterrichts der PH Graubünden auf Distanzlernen|
|13.03.20 - Information Abteilung Weiterbildung zu Corona|
|09.03.20 - Stellenausschreibungen März 2020|